琴齋乃予舊居以琴名齋吾爲之也項先生與諸生居之談莊講老有佳趣向嘗造焉而憶往事乃亦有分勝多捄之處成詩呈項先生者書其實耳
作者：張繼先
朝代：宋

paragraphs: 琴齋高致有真風，山閤延賓未折中。
來問死生非碌碌，爲談莊老肯匆匆。
喜今可與君還往，惜昨曾留客許同。
處士或將方寸比，斯人爲不殢焦桐。